b'\n_START_ARTICLE_\nPavle Savi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nLeta 1932 je diplomiral iz fizikalne kemije na Prirodoslovno-matemati\xc4\x8dni fakulteti v Beogradu. Leta 1939 je prejel \xc5\xa1est-mese\xc4\x8dno \xc5\xa1tipendijo za \xc5\xa1tudij na Institut du Radium, kjer pa je ostal 4 leta. Sodeloval je z Ir\xc3\xa8ne Joliot-Curie in Fr\xc3\xa9d\xc3\xa9ric Joliot-Curie na raziskovanju delovanja nevtronov v te\xc5\xbekih elementih; skupaj z Irene je bil predlagan za Nobelovo nagrado za fiziko._NEWLINE_Leta 1934 je postal \xc4\x8dlan KPJ in leta 1941 se je vrnil v Jugoslavijo ter se pridru\xc5\xbeil NOVJ. Bil je \xc4\x8dlan Vrhovnega \xc5\xa1taba NOVJ, podpredsednik AVNOJ in med aprilom ter oktobrom 1944 \xc4\x8dlan voja\xc5\xa1ke misije v Moskvi._NEWLINE_Po vojni je bil zadol\xc5\xbeen za obnovo Srbije, predsednik Kmetijskega sveta Srbije, direktor In\xc5\xa1tituta za jedrske \xc5\xa1tudije Boris Kidri\xc4\x8d, predsednik Strokovnega sveta in\xc5\xa1tituta, podpredsednik Zvezne komisije za jedrsko energijo,...._NEWLINE_Bil je \xc4\x8dastni doktor kemijskih znanosti Univerze v Beogradu, \xc4\x8dlan Akademije znanosti Sovjetske zveze, \xc4\x8dlan Akademije znanosti New Yorka, predsednik Srbske akademije znanosti in umetnosti, dopisni \xc4\x8dlan Slovenske akademije znanosti in umetnosti (od 13. marca 1972),....'